text: Ung kvinde satser på skomageri	
  28 september 2015 kl. 09.31
  Der er efterhånden langt imellem skomagerne herhjemme, men det afskrækker ikke en 27-årig kvinde fra Bredebro. 
  - Jeg vil gerne vise folk, at man kan overleve som skomager selv i en lille by som Bredebro, lyder det fra 27-årige Charlotte Damm, der i år har overtaget hendes lærermesters skomagerbutik ”Eriks Skomageri” i Bredebro.
  Skomagerfaget har ellers lidt et stort tab siden 50’erne og 60’erne, hvor gummifodtøjet kom frem. Dengang var der omkring 1.500 skomagere i Danmark. I dag er der ca. 220 serviceskomagere og 70 ortopædiske håndskomagere, og som om oddsene ikke er imod at klare sig som skomager, har en af verdens mest kendte skomærker ECCO sit hovedsæde i byen, men det stopper ikke den unge skomager.
   
  Besøg den unge skomager
  Tag med til skomager Charlotte Damm og byen Bredebro i programmet Naboer, der bliver sendt kl. 15.00, 19.55 og 22.35 på TV SYD+.
  